Na osnovu čl.141, 142, 143, 144, 145 dhe 146 Poslovnika o radu Skupštine opštine Tuzi (“Službeni list Crne Gore-opštinski propisi”, br.29/19) objavljuje se

**POZIV**

**NEVLADINIM ORGANIZACIJAMA ZA PRIJAVLJIVANJE UČEŠĆA NA V SJEDNICI SKUPŠTINI OPŠTINE TUZI**

Pozivaju se nevladine organizacije sa sjedištem u Opštini Tuzi,zainteresovane za učešće na **V sjednici Skupštine opštine Tuzi**, koja je zakazana za **25.10.2023.godine,sa početkom u 13,00 časova**,da podnesu prijavu za učešče u njenom radu.

Prijave za učešće na sjednici Skupštine nevladine organizacije dostavljaju Predsjedniku Skupštine, preko arhive Opštine, najkasnije 7 dana prije održavanja sjednice Skupštine, s tim što su dužne da navedu tačke dnevnog reda za koje prijavljuju učešće na sjednici.

Predstavnik nevladine organizacije može učestvovati u radu sjednice Skupštine ukoliko nevladina organizacija ispunjava sljedeće uslove:

* da je registrovana najmanje godinu dana;
* da ima sjedište na teritoriji opštine;
* da je u prethodnoj godini realizovala jedan ili više projekata u opštini ili učestvovala u najmanje jednoj javnoj kampanji u opštini,ili realizovala najmanje dvije jednokratne akcije od značaja za opštinu,ili učestvovala sa konkretnim predlozima u najmanje tri javne rasprave koje su sprovedene u opštini;
* da u Statutu ima utvrdjene djelatnosti i ciljeve djelovanja za predmetnu oblast;
* da ima članove koji posjeduju iskustvo i poznaju predmetnu temu,ili ima saradnike koji posjeduju stručne reference po predmetnim temam.

Nevladina organizacija je dužna da Službi Skupštine dostavi:

* prijavu za učešće u radu sjednice,potpisanu od strane lica koje je ovlašćeno da zastupa ili prestavlja nevladinu organizaciju,sa dokumentacijom na osnovu koje se utvrdjuje ispunjenost uslova iz prethodno navedenog.
* Statut nevladine organizacije,
* Odluku o osnivanju nevladine organizacije,
* izjavu ovlaščenog lica za zastupanje ili predstavljanje nevladine organizacije da u organu upravljanja nema članova organa političkih partija i javnih funkcionera,u smislu propisa o sprečavanju sukoba interesa.

Predstavnicima nevladinih organizacija koji su odredjeni da učestvuju u radu sjednice ,dostavlja se poziv za sjednicu sa materijalom za tačku dnevnog reda po kojoj učestvuju,najkasnije 5 dana prije održavanja sjednice.

Obavještenje o predstavnicima nevladinih organizacija koji će po pojedinim tačkama dnevnog reda prisustvovati sjednici Skupštine objavljuje se na veb sajtu Skupštine.

SLUŽBA SKUPŠTINE OPŠTINE TUZI